Lav et referat af nedenstående tekst:

Tekst:
Lørdag modtog fodboldklubben Svenstrup-Godthåb IF DBU's uddannelsespris. Det skete ved DBU Jyllands årlige delegeretmøde i Herning Kongrescenter. Klubbens formand, Axel Petersen, modtog prisen til store klapsalver fra hele salen, hvor flere end 300 fodboldfolk deltog i mødet. Klubben modtager den ærefulde pris, fordi den gennem 2012 og 2011 har gennemført en lang række trænerkurser i sit klubhus, blandt andet B1, Børnefodboldens Basis, Kamplederkursus og DBU Aldersrelateret Træning for 9-14 årige. De mange klubkurser har medført en positiv effekt i klubben. - Vores trænere er blevet meget mere engagerede og gennemfører træningen og arbejdet med børnene mere målrettet. Vi har fået en kultur for uddannelse, motiverede trænere og et generelt niveauløft i træningspassene. Vi har selvfølgelig altid givet vores trænere mulighed for at blive uddannede, men det er i de seneste par år blevet mere målrettet, og vi er blevet bevidste om, at det er den vej, vi vil gå, siger Axel Petersen, formand i Svenstrup-Godthåb IF. Sammen med prisen modtager Svenstrup-Godthåb IF en check på 10.000 kroner.

Referat:
DBU giver fodboldklubben Svenstrup-Godthåb IF fornem pris for deres fokus på uddannelse af trænere.